Ана Ахматова
Творчество

Превод от руски: Петър Велчев, 2008

chitanka.info

Аз оди гръмогласни не обичам,

прочувствени елегии не ща.

Стихът! Той трябва да е по-различен

от всичко друго на света.

Не знаете ли, че и на бунище

може стихът да се роди без свян,

като глухарче жълто край плетище,

или пък бурен най-презрян.

Внезапна ругатня, катран ухаещ,

вехт зид с петна от плесен налепен…

И стих прозвънва нежен и нехаещ —

за да зарадва вас и мен.

1940

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.